46. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 28771 οικ. της 20 Μαρτ./1 Απρ.  1971 (ΦΕΚ Β’ 245) Περί καθορισμού των αναγκαίων λεπτομερειών δια την εφαρμογήν του Α.Ν. 153/1967 ως ετροποποιήθη και συνεπληρώθη υπό του Ν.Δ. 811/1971. Έχοντες υπ’ όψιν τα άρθρ. 1 παρ. 7 και 2 παρ. 3 του Α.Ν. 153/1967, ως ούτος ετροποποιήθη και συνεπληρώθη υπό του Ν.Δ. 811/1971, αποφασίζομεν: 1.Άπασαι αι εις τα άμισθα Υποθηκοφυλακεία υποβαλλόμεναι αιτήσεις προς έκδοσιν διαφόρων πιστοποιητικών ή αντιγράφων, δέον να είναι νομίμως χαρτοσημασμέναι και να επικολλάται επ’ αυτών το σχετικόν μεγαρόσημον εις ας περιοχάς επιβάλλεται υπό του Νόμου η επικόλλησις τούτου. 2.Ο άμισθος Υποθηκοφύλαξ και ο οπωσδήποτε εκτελών τα καθήκοντα τούτου Συμβολαιογράφος ή Ειρηνοδίκης οφείλει να παραδίδη εις τον καταθέτοντα πάσης φύσεως αίτησιν, απόδειξιν εις ην ν’ αναγράφη τον αριθμόν εισαγωγής της αιτήσεως, το ονοματεπώνυμον του καταθέτοντος και το καταβληθέν ποσόν. Αντίγραφον της αποδείξεως θα παραμένη εις το στέλεχος, (δια CARBON). 3.Άπαντες οι άμισθοι Υποθηκοφύλακες και οι οπωσδήποτε εκτελούντες τα καθήκοντα τούτων Συμβολαιογράφοι ή Ειρηνοδίκαι δέον να καταχωρίζουν άπαντα τα αιτούμενα πιστοποιητικά και αντίγραφα εις ειδικόν βιβλίον ονομαζόμενον «βιβλίον εκδόσεως πιστοποιητικών και αντιγράφων». Το βιβλίον τούτο θα έχη τας κάτωθι στήλας: α)Τον αύξοντα αριθμόν. β)Τον αριθμόν των αιτουμένων πιστοποιητικών. γ)Το είδος αυτών (μεταγραφής, εγγραφής βαρών, ιδιοκτησίας κλπ.) και επί αντιγράφων τον αριθμόν των φύλλων. δ)Το ονοματεπώνυμον του αιτούντος την έκδοσιν των πιστοποιητικών ή αντιγράφων, και ε)Τα εισπραχθέντα ποσά των δικαιωμάτων. 4.Εις το τέλος εκάστου τριμήνου θα αθροίζωνται τα κατά το διαρρεύσαν τρίμηνον εισπραχθέντα ποσά των δικαιωμάτων εκ της εκδόσεως των πιστοποιητικών και αντιγράφων (ανωτέρω παρ. 3, στήλης ε). 5.Ωσαύτως άπαντες οι άμισθοι Υποθηκοφύλακες και οι οπωσδήποτε εκτελούντες τα καθήκοντα τούτων Συμβολαιογράφοι ή Ειρηνοδίκαι οφείλουν να τηρούν και έτερον ειδικόν βιβλίον, ονομαζόμενον «βιβλίον εισοδημάτων», κατά τον ακόλουθον τρόπον: Α)Εις τας εν τη αριστερά σελίδας του βιβλίου τούτου, εις το τέλος εκάστου τριμήνου, θα μεταφέρωνται εκ των οικείων στηλών, πρώτον το σύνολον των εισπραχθέντων ποσών εκ δικαιωμάτων εκ του «βιβλίου εισαγομένων εγγράφων» και δεύτερον το σύνολον των εισπραχθέντων δικαιωμάτων εκ του «βιβλίου εκδόσεως πιστοποιητικών και αντιγράφων». Τα δύο ανωτέρω σύνολα εισπραχθέντων ποσών, θα αθροίζωνται. Το άθροισμα αυτών θα εμφανίζη το σύνολον των εισπραχθέντων χρημάτων κατά την λήξιν του τριμήνου. Εκ του αθροίσματος τούτου θα αφαιρήται το σύνολον επιστραφέντων ποσών εκ της τυχόν μη καταχωρήσεως των εγγράφων ή της μη εκδόσεως των πιστοποιητικών, συντασσομένης περί τούτου εν τη σχετική αιτήσει πράξεως αναγραφούσης τον λόγον της μη καταχωρίσεως ή μη εκδόσεως πιστοποιητικών και υπογραφομένης υπό του Υποθηκοφύλακος ή του οπωσδήποτε εκτελούντος τα καθήκοντα τούτου και του παραλαμβάνοντος το επιστρεφόμενον ποσόν. Αι αιτήσεις αύται τηρούνται εις το Αρχείον του Υποθηκοφυλακείου. (Αντί της σελ. 508,19) Σελ. 508,19(α) Τεύχος 597-Σελ. 95 Οργανισμός Υποθηκοφυλακείων 6.Η.α.45-46 Το προκύπτον υπόλοιπον θα εμφανίζη την καθαράν τριμηνιαίαν είσπραξιν. Β)Εις τας εν τη δεξιά σελίδας του αυτού βιβλίου θα καταχωρίζωνται τα κατά την αντίστοιχον τριμηνίαν αναλογούντα, εξής ποσά: 1)Τα υπέρ του αμίσθου Υποθηκοφύλακος ή του οπωσδήποτε εκτελούντος τα καθήκοντα τούτου Συμβολαιογράφου ή Ειρηνοδίκου αφιέμενα, κατά το άρθρ. 1 παρ. 2 και 3 του Α.Ν. 153/1967, ως τούτο αντικατεστάθη υπό του άρθρ. 1 του Ν.Δ. 811/1971, ποσά. 2)Τα δια την μισθοδοσίαν των απασχολουμένων εις τα άμισθα Υποθηκοφυλακεία υπαλλήλων καταβαλλόμενα (βλέπ. συναφώς κατωτέρω παρ. 7 και 8). 3)Τα υπέρ του ΙΚΑ ή άλλων τυχόν Ασφαλιστικών Ταμείων λόγω εργοδοτικής εισφοράς του αμίσθου Υποθηκοφύλακος ή των οπωσδήποτε εκτελούντων καθήκοντα τούτου καταβαλλόμενα. 4)Αι υπέρ του Ταμείου Νομικών αναλογούσαι εισφοραί, περί ων η παρ. 4 του άρθρ. 1 του Α.Ν. 153/1967, ως τούτο αντικατεστάθη υπό του άρθρ. 1 του Ν.Δ. 811/1971. Ακολούθως, τα ανωτέρω ποσά θα αθροίζωνται. Το προκύπτον υπόλοιπον προς εξίσωσιν προς το εν αριστερά σελίδι συνολικόν ποσόν της καθαράς τριμηνιαίας εισπράξεως, κατατίθεται υπό του αμίσθου Υποθηκοφύλακος ή του οπωσδήποτε εκτελούντος τα καθήκοντα τούτου εις το Δημόσιον Ταμείον, ως δημόσιον έσοδον (άρθρ. 2 παρ. 1 Α.Ν. 153/1967) δι’ υποβολής εις τούτο, ανά τρίμηνον και εντός του πρώτου δεκαημέρου του επομένου μηνός της λήξεως του τριμήνου, εις τετραπλούν εκκαθαριστικής δηλώσεως αποδόσεως εις το Δημόσιον των δικαιωμάτων αυτού. Μετά την θεώρησιν της εκκαθαριστικής δηλώσεως υπό του Ταμίου, εν εκ των αντιτύπων θα παραδίδεται εις τον δηλώσαντα και εν θα αποστέλλεται εις τον αρμόδιον κατά τόπον Εισαγγελέα Πρωτοδικών. 6.Αντίγραφον των εν τω βιβλίω εισοδημάτων εμφανιζομένων τριμηνιαίων λογαριασμών δέον να υποβάλλεται εντός δέκα ημερών από της λήξεως του τριμήνου εις το Υπουργείον Δικαιοσύνης. 7.Δια την μισθοδοσίαν των υπό των αμίσθων Υποθηκοφυλάκων ή των οπωσδήποτε εκτελούντων τα καθήκοντα τούτων Συμβολαιογράφων ή Ειρηνοδικών απασχολουμένων υπαλλήλων, ο αριθμός  των οποίων δέον, συμφώνως τω Νόμω να έχη  καθορισθή δι’ έκαστον Υποθηκοφυλακείον δια  Σελ. 508,20(α) Τεύχος 597-Σελ. 96 κοινών αποφάσεων των Υπουργών Δικαιοσύνης και Οικονομικών, θέλει εφαρμόζηται η υπ’ αριθ. 7326/411/ 3.2.1971 κοινή απόφασις των Υπουργών Συντονισμού και Εργασίας δημοσιευθείσα εις το υπ’ αριθ. 103/1971 ΦΕΚ, τεύχ. Β’ δι’ ης καθορίζονται τα κατώτατα όρια μηνιαίων μισθών του εν αυτή διαλαμβανομένου προσωπικού. 8.Η καταβολή εις το προσωπικόν των αμίσθων Υποθηκοφυλάκων του ποσού των υπό τούτου δικαιουμένων αποδοχών αποδεικνύεται δια μηνιαίων συγκεντρωτικών καταστάσεων, συντασσομένων υπό των αμίσθων Υποθηκοφυλάκων ή των οπωσδήποτε εκτελούντων τα καθήκοντα τούτων Συμβολαιογράφων ή Ειρηνοδικών, εις ας θα αναγράφεται το καταβαλλόμενον ποσόν και αι κατά Νόμον επί τούτου γενόμεναι κρατήσεις. Εις οικείαν στήλην των καταστάσεων τούτων θα υπογράφουν οι λαμβάνοντες τας αποδοχάς υπάλληλοι, μεθ ο υπογραφόμεναι αύται και υπό των αμίσθων Υποθηκοφυλάκων ή των οπωσδήποτε εκτελούντων τα καθήκοντα τούτων, θα υποβάλλωνται εις τον αρμόδιον Εισαγγελέα Πρωτοδικών, εντός του πρώτου πενθημέρου εκάστου μηνός προς θεώρησιν. Αι καταστάσεις αύται θα φυλάσσωνται υπό των αρμοδίων Υποθηκοφυλάκων ή των οπωσδήποτε εκτελούντων τα καθήκοντα τούτων. 9.Εάν εις το τέλος εκάστου ημερολογιακού έτους ήθελε προκύψει ότι κατά την διάρκειαν τούτου κατετέθη ποσόν μείζον του οφειλομένου εις το Δημόσιον, δια την κατά το άρθρ. 2 παρ. 3 του Α.Ν. 153/1967 επιστροφήν του επί πλέον ποσού, ο Υποθηκοφύλαξ ή ο οπωσδήποτε εκτελών τα καθήκοντα τούτου υποβάλλει σχετικήν αίτησιν εις το αρμόδιον Δημόσιον Ταμείον συνοδευομένην υπό των οικείων δικαιολογητικών. 10.Οι αρμόδιοι Εισαγγελείς Πρωτοδικών κατά τας εκάστοτε επιθεωρήσεις υπ’αυτών των αμίσθων Υποθηκοφυλακείων, δέον να ελέγχουν την τήρησιν των δια της παρούσης οριζομένων βιβλίων και την ακρίβειαν των εν αυτοίς αναγραφομένων στοιχείων και λογαριασμών, ως και των βάσει τούτων συντασσομένων εκκαθαριστικών δηλώσεων και να ποιώνται ειδικήν μνείαν περί τούτων εις τας εκθέσεις επιθεωρήσεως. Η παρούσα δημοσιευθήτω δια της Εφημερίδος της Κυβερνήσεως. 6.Η.α.46 Οργανισμός Υποθηκοφυλακείων 